**162/2020. (VI.25.) Kgy. számú határozat**

1./ Szombathely Megyei Jogú Város Közgyűlése a „Javaslat intézményi alapdokumentumok módosítására” c. előterjesztést megtárgyalta, és az AGORA Szombathelyi Kulturális Központ módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. sz. melléklete szerinti tartalommal jóváhagyja.

2./ A Közgyűlés felhatalmazza a polgármestert az 1./ pontban foglalt dokumentum aláírására, továbbá a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény hatályba lépését követően a Magyar Államkincstárhoz történő benyújtására.

3./ A polgármester felkéri az AGORA Szombathelyi Kulturális Központ igazgatóját, hogy gondoskodjon a változásoknak az intézmény egyéb alapdokumentumaiban történő átvezetéséről, továbbá a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvénynek a közalkalmazotti jogviszony munkaviszonnyá alakulására vonatkozó rendelkezései megtételéről.

4./ A Közgyűlés felkéri a polgármestert, vizsgálja meg az AGORA Szombathelyi Kulturális Központ nonprofit gazdasági társaságként történő működtetésének lehetőségét, melyről kérje meg a Közművelődési Kerekasztal és az illetékes miniszter véleményét, és ezek alapján javaslatát terjessze a Közgyűlés elé.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Szombathelyi Kulturális Központ igazgatója)

**Határidő:** azonnal (az 1./ pont vonatkozásában)

2020. július 6. (a 2./ pont vonatkozásában)

2020. augusztus 31. (a 3./ pont vonatkozásában)

2020. október 29-i Közgyűlés (a 4. pont vonatkozásában)